
Butlletí contra-informatiu de la vila de Sants. 


LA LLENGUA I LA CULTURA, AL CARRER 

Un ampli ventall de col·lectius es mobilitzen en defensa del català. 


Sants.- El passat 17 de juny es va 
celebrar al barri la primera Festa 
per la llengua i la cultura. Durant 
tot el dia la plaça Màlaga i els 
seus voltants es van convertir en 
un punt de reivindicació catala¬ 
nista. La plaça i la rampa de Cot¬ 
xeres presentaven un bon aspec¬ 
te: una exposició de productes 
etiquetats en català, una mostra 
de publicacions editades en la 
nostra llengua, l'estudi mòbil de 
Sants3 Ràdio emetent en directe i 
la paradeta informativa de la Bur¬ 
xa i de la revista basca Ardi Belt- 
za. Des del matí es van anar suc¬ 


ceint diferents activitats, comen¬ 
çant per la gimcana infantil en la 
que van participar un centenar de 
nens i nenes que van acabar pin¬ 
tant un mural al carrer Jocs Flo¬ 
rals. Al migdia, moment en què hi 
havia menys gent, va actuar Toc 
d'Art, presentant un recital de 
música popular, poesia i escrits 
relacionats amb la cultura catala¬ 
na. Just acabar, el grup Pomada 
va conduir la gent al Centre 
Social oh tot estava preparat per 
dinar: es van ajuntar unes seixan¬ 
ta persones que van pagar les 
1.500 pessetes que valia l'àpat 


(per alguna gent una mica exces¬ 
siu). Els Pomada van amenitzar la 
sobretaula amb versions de can¬ 
çons tan tradicionals com moder¬ 
nes. A la tarda es van realitzar 
dues xerrades, una al C.S.A. Can 
Vies, on dos membres del grup 
vilafranquí Inadaptats i un del 
grup valencià Obrint Pas van par¬ 
lar sobre la llengua i la música; hi 
van assistir uns 40 joves, el ma¬ 
teix nombre de gent que va escol¬ 
tar dues hores més tard, al Centre 
Social de Sants, els dos oradors 
que van explicar la situació del 
català a la Catalunya nord i a la 



Nenes i nens d’esplais van pintar aquest mural al carrer Jocs Florals durant una de les activitats de la gimcana. 


, Jornades per la defen¬ 
sa del català. 

> Queixes racistes con¬ 
tra veins del barri. 

> Es presenta la platafor¬ 
ma d’associacions en 
contra del 12-0 
Concentració en favor 
dels presos en lluita. 
Campanyes a favor de 
Benjamí Ramos i Fran- 
cisco Brotóns. 
Presència pseudo-fei- 
xista al Bar La Espuma. 
Ressenyes. 
Contra-lnfos. 

Agenda. 

Poema. 


ES PRESENTA LA PLATAFORMA 
CÍVICA PER UN 12 D'OCTUBRE 
EN LLIBERTAT 


Sants.- En una roda de premsa 
realitzada el passat 20 de juliol, 
membres de la Plataforma Cívica 
presentaren públicament els ob¬ 
jectius amb els que s’ha creat. En¬ 
titats veïnals com el Centre Social 
de Sants o la Comissió de la Bor- 
deta, centres socials autogestio- 
nats com Can Vies o Hamsa,' col¬ 
·lectius d’immigrants com Papers 
per Tothom, la Coordinadora d'Es- 
tudiants de Sants o l'Associació de 
Mares i Pares Alarmats pels fets 
de Sants , són els impulsors d'una 
iniciativa a la que ja s'hi han afegit 
organitzacions com la CNT, SOS 
Racisme, l'Amical Mathausssen i 
diverses entitats culturals del barri 


i la ciutat (diables, castellers, es¬ 
plais, etc). La iniciativa pretén que 
el proper 12 d'octubre no es realit¬ 
zi la concentració ultradretana de 
la plaça dels Països Catalans, 
essent en tot cas la societat civil 
progressista la que hi dugui a ter¬ 
me un acte de reflexió i acció 
popular per a fomentar la igualtat 
de drets i el respecte a la di¬ 
versitat. Durant la presentació de 
la iniciativa, els portaveus de la 
Plataforma destacaren positiva¬ 
ment que fos una proposta conjun¬ 
ta de gent jove i adulta, així com el 
fet que treballessin plegades per¬ 
sones amb sensibilitats polítiques 
i socials diverses. » p àgina 2 


franja de Ponent. El màxim res¬ 
ponsable de les escoles bressola i 
un impulsor del Casal Jaume 1 a 
Mequinença van fer una interes¬ 
sant descripció de realitats ben 
diferents a la nostra llengua, pre¬ 
sentada de forma planera i senzi¬ 
lla, lluny d'exaltacions patriòti¬ 
ques. El concert de la nit va ser 
l'activitat més multitudinària de 
la jornada. Més d'un miler de per¬ 
sones- van gaudir de la música 
dels Hash Adictes, Skaparràpid, 
Obrint Pas i Inadaptats. 

»pàgina 4 

POLÈMIQUES 
REACCIONS 
D'ALGUNS VEÏNS 
CAP A FAMÍLIES 
GITANES QUE 
OCUPEN UN 
IMMOBLE AL 
CARRER MASNOU 

Hostafrancs.- Al barri d'Hosta- 
francs, concretament als carrers 
Watt i Masnou, han tingut lloc 
diversos incidents en les darre¬ 
res setmanes. Ja fa més d'un any 
que vàries famílies d'ètnia gitana 
van ocupar l'immoble que hi ha 
entre els dos carrers esmentats, 
però alguns veïns i veïnes han 
mostrat des de l'inici un fort 
rebuig a la seva presència.. Una 
veïna argumentava que "són uns 
incívics, no tenen cultura i són 
uns mal educats", "estan tot el 
dia al carrer, fent soroll, cantant ■ 
i cridant"', un altre veí comenta¬ 
va que "s'han apropiat de vuit 
pisos del barri i a més no 
paguen la llum"... »pàgina 3 


CONCENTRACIÓ 
A LA MODEL PER 
DONAR SUPORT 
ALS PRESOS I 
LES PRESES EN 
LLUITA 

»pàgina 4 

La burxa 


LA PLATAFORMA VOL EVITAR LA CELEBRACIÓ 
FEIXISTA DE LA PLAÇA DELS PAÏSOS CATALANS 



(ve de la portada) 


Aspecte de la roda de premsa realitzada al Centre Social de Sants. 


D'aquesta manera, afirmaren, la iniciativa pren 
sentit també en tant que procés de comunicació 
i decisió col·lectiva entre grups i persones que 
actuen en l'àmbit social del barri. I si bé la Plata¬ 
forma neix a Sants, doncs és on es viu directa¬ 
ment el problema de la concentració nazi de 
cada any, és una iniciativa dinàmica i oberta a 
tots els moviments socials de base i persones de 
la ciutat i del país que desitgin una societat sen¬ 
se feixismes ni racismes. Pel que fa a les 
accions de caràcter institucional, la Plataforma 
ha demanat els permisos Corresponents per a la 
realització de la Trobada a Govern Civil, que ha 
contestat que la instància s'ha de presentar just 
30 dies abans dels actes. Aquesta resposta ha 
estat considerada com una estratègia dissuasò- 
ria de la governadora, Julia Garcia Valdecasas; 
així i tot, la Plataforma farà efectiva la demanda 
en aquest termini, possiblement en un acte 
públic de recolzament a la petició. A més, s’ha 
assistit a plens del Districte de Sants-Montjuïc 


així com a la Comissió d'Estat, on els responsa¬ 
bles de l'administració municipal no han volgut 
posicionar-se oficialment. Finalment, s'han ini¬ 
ciat converses amb els directius del Secretariat 
d'Entitats de Sants, Hostafrancs i la Bordeta, 
que han coincidit amb la Plataforma Cívica en 
valorar com a indesitjable pel barri la concen¬ 
tració anual dels feixistes a la plaça Països Cata¬ 
lans. Durant la roda de premsa, es valorà també 
el 12 d'octubre passat, on la manifestació anti¬ 
feixista acabà amb incidents entre manifestants 
i policia, amb el resultat de nombroses entitats 
bancàries afectades i 26 detinguts, 14 dels quals 
ingressats a la presó. En aquest sentit, la mare 
d'una detinguda expressà el malestar viscut en 
veure com la policia reprimia la seva filla, men¬ 
tre es donava protecció a un acte on es fa impu¬ 
nement apologia del genocidi. En aquest sentit, 
es denuncià també el paper de la premsa com a 
creadora de l'alarma social que legitimà l'em¬ 
presonament dels i les antifeixistes. Així, la 


roda de premsa prenia tot el seu significat: els 
mitjans de comunicació haurien de reflectir més 
les propostes dels moviments socials i no els 
comunicats tendenciosos del Ministeri d'Inte¬ 
rior o dels gabinets de premsa de la policia. 
Amb la Trobada per la Justícia Social i el Res¬ 
pecte entre les Cultures els i les promotores de 
l'acte volen que enguany el 12 d'octubre sigui 
diferent a l’anterior. Pretenen que esdevingui un 
mosaic de les iniciatives de la societat civil on 
hi participin organitzacions socials, grups de 
solidaritat, col·lectius d'immigrants,, etc. S'ini¬ 
ciaria el dia 11 amb una cercavila amb timbalers 
i acampada a Països Catalans, on començarien 
les activitats programades: exposicions, xerra¬ 
des sobre la situació dels immigrants de El Eji- 
do, actuacions de diables, concerts... L'endemà 
prosseguiria amb una xocolatada popular, teatre i 
jocs infantils, actuacions de castellers, actes per 
l'abolició del deute extern, acabant la Trobada 
amb una botifarrada contra el feixisme. Convi¬ 
den, així, a la participació de totes les associa¬ 
cions i persones que desitgin col·laborar amb la 
realització de l'acte, ja sigui portant paradetes, 
tenderols, proposant activitats o adherint-se al 
manifest de la Plataforma. Les intencions de la 
Plataforma, a banda de la Trobada dels dies 11 i 
12 d'octubre, van més enllà i inclouen la sensi¬ 
bilització de la població respecte qüestions com 
la immigració, la precarietat laboral, l'exclusió 
social, la dificultat d'accedir a vivendes asequi- 
bles, etc, problemàtiques que les institucions no 
estan afrontant amb profunditat i que estan 
generant malestar en sectors concrets de la 
població. Aquesta situació possibilita que 
puguin arrelar discursos demagògics on s'acusi 
als més febles (immigrants) dels problemes de 
la població. Els membres de la Plataforma afir¬ 
maren que, en tot cas, per a resoldre el problema 
del feixisme i el racisme s'ha d'enfrontar la 
qüestió d'arrel, que és acabar amb la desigualtat 
social pròpia d'una societat que distribueix la 
riquesa i les oportinutats de manera injusta. 


PRESÈNCIA PSEUDO- 
FEIXISTA AL BAR LA ESPUMA 


ACCIONS CONTRA 
LA BANCA 

Dos caixers resulten danyats intencionadament. 


Sants/Les Corts.- Durant el cap de 
setmana del 17 i 18 de juny va ser 
cremat parcialment un caixer 
automàtic de la "Caixa de Cata¬ 
lunya" al carrer Blanco del barri 
de Sants. Una altra acció amb 
còctels molotov es va produir la 
nit del 20 al 21 del mateix mes, 
aquesta vegada resultant-ne afec¬ 
tat una sucursal de "La Caixa" 
situat al carrer Equador, al barri 
de Les Corts. En un comunicat fet 
arribar al contestador de la Burxa, 
uns desconeguts han assumit la 


realització de la primera acció,, 
realitzada segons ells per "evi¬ 
denciar i denunciar les contradic¬ 
cions del sistema capitalista, que 
potencia l'enriquiment il..imitat 
dels banquers i rics a costa de la 
precarització de la classe treballa¬ 
dora, sobretot dels joves (...). A 
més se'ls dificulta l'accés a un tre¬ 
ball digne i se'ls paga un salari 
injust, oferint-los "treballs preca¬ 
ris" molts cops sense contracte ni 
alta a la Seguretat Social, no lliu¬ 
res de perillositat i risc (...)". 


Sants.- Des de fa un parell de 
mesos, grups de joves que lluei¬ 
xen samarretes i tatuatges amb 
símbols feixistes es reuneixen 
cada cap de setmana al bar l'Es¬ 
puma, situat al carrer Jocs Flo¬ 
rals. En poc temps aquest bar ha 
passat de ser un local on qualse¬ 
vol persona podia prendre-hi una 
beguda còmodament a ser un 
nucli de trobada de persones que 
promouen la intolerància, el ra¬ 
cisme, la xenofòbia, l'homofò- 
bia... Són actituds com aquestes 
les que trobem darrera d'agres¬ 
sions a persones que no són del 
seu gust. Una d'aquestes mostres 
d'intolerància es va produir la 


matinada del 2 de juny quan uns 
desconeguts van omplir la porta 
del CSA Can Vies de pintades 
nazis i espanyolistes. Igualment, 
un jove veí de Sants va ser agre¬ 
dit el 21 de juny quan es disposa¬ 
va a agafar el metro; el motiu va 
ser que portava una samarreta de 
la Selecció Catalana. 

Algunes veïnes i veïns, davant 
d'aquest clima d'incomoditat i 
alerta han escrit una carta, que 
també ens han fet arribar a la 
Burxa, dirigida a l'encarregat del 
bar l'Espuma per tal que busqui 
una solució a aquesta situació 
que consideren "intolerable i 
vergonyosa 

(més informació al C.S. de Sants, c/Olzinelles, 30. Tel: 3311007) 

ALS NOSTRES BARRIS HI VIU UNA 
IMPORTANT COMUNITAT GITANA 


(ve de la portada) 

El problema de convivència ge- per; 
nerat pel xoc cultural entre els tats 
hàbits i formes de vida diferents na i 
dels gitanos i els paios no s'està la i 
resolent, però, a partir del diàleg., pre; 
Els ocupants de la finca diuen estt 
que ningú els ha comentat res gur 
prèviament. "La manera como els 

nos enteramos de su descontento Hei 

fue por medio de una maceta que 
nos tiraron encima", "nunca han 
venido a hablar tranquilamente 
con nosòtros". Alguns veïns avi¬ 
sen regularment a la policia, . 
inclús -el passat dimarts 26 de ' 

juny- van creuar conteni- \|" 

dors al carrer per tal de \ \V 
cridar la seva atenció. Efec- \ ^O” 
tivament, agents de policia \ 
apareixen gairebé cada nit, i \ 
malgrat no poder actuar per la \ 
manca d'ordre judicial, segons \ 
els gitanos l'actitud policial és \ ' 
amenaçadora. Per altra banda, \ 
han aparegut cartells sense signar ' 
on es demana la "col·laboració" 
del veïnat per fer fora als "gita¬ 
nos ocupes", al·legant que. "no¬ 
més fan que molestar als veïns i 
vianants que passen pel carrer". 

A més, es van penjar dues pan¬ 
cartes a carretera de Sants amb la L'ar 
mateixa intenció. Tant els cartells prir 
com les pancartes van durar poc pres 
al carrer ja que van ser arrenca- gita 
des per altres veïns que no esta- al c 
ven d'acord' amb el caire racista hort 
que segons ells i elles tenen que 

aquestes accions. Segons els ocu- veïr 
pants del carrer Watt la principal de 
motivació d'aquest tipus de reac- mor 
ció d'algunes persones radica en evai 
el fet que siguin gitanos, "no ha- con: 
cen lo mismo con otros vecinos rènc 
que también hacen ruido El que tanc 
hauria de ser un problema de con- mer 
vivència, doncs, es transforma en plic 
un enfrontament contra una cul- qüe: 

tura i una classe social margina- anyi 
da.. En altres casos similars on han 
els implicats no són gitanos no vivè 
han calgut ni pancartes ni car- obri 
telis. Aquestes famílies gitanes pect 

són pobres, i a més tenen uns espc 
patrons culturals diferents als de cap 

la cultura dominant paia, qües- en ti 
tions que no s'han tingut en tant 
compte a l'hora de plantejar el algu 

conflicte. viàr 

"qut 

El "conflicte" amb els ver 

gitanos, un tema latent. tura 

Al Consell de Prevenció i Segu- te a 
retat que va tenir lloc fa tres s'ha 

mesos i que agrupava a més de 40 tant 


persones -representants d'enti- polític 

tats, AAVV, de la Guàrdia Urba- l'Adm 
na i la Policia Nacional, així com 
la regidora-presidenta i el vice- La siti 
president del Districte- es va A San 

establir que un dels eixos d'inse- hi viut 
guretat del barri el constitueixen 
els gitanos d'Hostafrancs (plaça 
Herenni). ** 


polítiques dissenyades des 
l'Administració. 


. 


La situació dels gitanos al barri. 

A Sants-Hostafrancs-La Bordeta 
hi viuen famílies gitanes de dife- 
rents procedències. A Hos- 
tafrancs la primera famí- 
** \ lia censada consta de fa 
^ \ més de 300 anys. Tot i 

, així, la majoria de 
N V famílies es van as- 
jtí'LçAr' \ sentar a finals del 
\ segle passat. 




P r \t>V’ 





L’argument 

principal és la \ ■m^· 

presència de \ 
gitanos i gitanes 
al carrer fins altes \ 
hores de la nit, fet \ ^ 

que molesta a alguns \ , 

veïns, la concentració \ 
de gent en determinats \ ^ 0 \S- s ' 
moments davant l'esglèsia 
evangelista. Com a punt 
conflictiu també es va fer refe¬ 
rència a una casa ocupada per gi¬ 
tanos al carrer Finlàndia. Un 
membre del col·lectiu gitano ex¬ 
plicava -referint-se a aquesta 
qüestió- que en els més de 100 
anys que porten al barri sempre 
han lluitat per tenir una bona con¬ 
vivència amb tothom i han pretès 
obrir la seva cultura des del res¬ 
pecte i la comprensió mútua. Va 
especificar, a més, que no hi ha 
cap enfrontament general i que 
en tot cas opten pel diàleg,, apos¬ 
tant fins i tot per la reeducació en 
alguns aspectes, com l'educació 
viària. Tenint en compte, això sí, 
"que convivència ng vol dir ha¬ 
ver de renunciar a la nostra cul¬ 
tura mil·lenària". Aquest respec¬ 
te a la cultura pròpia, insisteix, 
s'ha de tenir sempre en compte 
tant en el consell com en totes les 




des des de barri, l'escola Miquel Bleach, la 
que més alumnes gitanos té -un 
65%, el35% restant són immi- 
nos al barri. grants- , té una important funció 
>-La Bordeta pel que fa a la voluntat política 
anes de dife- d'escolaritzar al col·lectiu gitano 
icies. A Hos- com a eina d'integració, 
rimera famí- La difícil situació que viuen al- 
consta de fa gunes famílies gitanes les ha o- 
10 anys. Tot i bligat a buscar sostre en immo- 
majoria de bles abandonats, a dedicar-se al 
:s es van as- mercat negre o a "buscar-se la 
r a finals del vida " com poden per tal de sobre- 
e passat. viure. Molts cops, aquests mit- 

Pamfletque j anS eStan P enalitzats P er la llei , 
alguns veïns van la qual cosa empitjora encara més 
enganxar pels la seva situació, entrant en la difí- 

B la de la marginalitat. En els 

ï r 

: anys nombroses ramilies 
;s que ocupaven vivendes 
sús han estat desallotjades 
irt de la policia. En alguns 
els han ofert una compen- 
econòmica a canvi que 
;ssin, però la majoria de 
es els desallotjaments han 
sense previ avís, alguns 
sense ordre judicial, com 
el cas del desallotjament 
'una família al carrer Auto¬ 
nomia el gener del 1999. 
S'ha arribat a utilitzar la 




força ’ detenint als 1 les ocu_ 
<í>J^T^ oX ^ e< oS pantS 1 em P rant tot d P us d ’ ame - 

, naces, com el cas d'una dona que 

\ V I d volien prendre la seva filla i 

Tradicional- portar-la a un centre de menors 
ment s'han dedicat durant el desallotjament d'una 
a la venda ambulant i al casa que havien ocupat al carrer 
petit comerç, treballs que Olzinelles el juny del 1999. Al- 
ictualment estan en crisi o han tres col·lectius de gitanos, com 
lesaparegut, afectant notòria- els que vivien al carrer Alcolea i 

nent les condicions de vida del al carrer Miquel Àngel, després 

;ol.lectiu gitano. Les característi- de ser desnonats es van dispersar 

jues d'aquest tipus de treball - per diferents barris i localitats de 

nobilitat, organització familiar, l'àrea metropolitana de Barcelo- 

:tc.- són molt importants a l'hora na. Tal com va remarcar un gita- 

i'entendre els seus trets culturals no del barri d’Hostafrancs, la 

;specífics. La gran influència de classe social és un eix bàsic a 

a cultura dominant, els intents l'hora d'entendre les dificultats 
l'integració poc respectuosos amb les que es troben les perso- 
imb la cultura gitana, així com nes, al marge de si són gitanes o 
ambé els estereotips creats que no. Per això "un gitano si és de 

a criminalitzen, han sacsejat la classe alta tothom vol ser amic 

;eva identitat aguditzant la mar- seu", en canvi, si no té recursos 
’inalització i potenciant el seu és quan es ressalta la seva pro- 

ííllament com a forma d'autode- cedència gitana. La raça es con- 

ensa. Molts cops la integració - verteix, doncs, en una excusa per 
:oncepte bàsic a l'hora de dissen- diferenciar i dividir els sectors 

rar sobretot les polítiques socials més desafavorits, creant 

:ducatives dirigides a immi- un boc expiatori a qui carregar 

;rants i altres ètnies- no té en les responsabilitats de la situació 

:ompte els trets diferencials de precària i de frustració generada 
es cultures minoritàries prete- per l'ordre econòmic actual. 


Tradicional- 
•^t·^'%^^^ ment s'han dedicat 
a la venda ambulant i al 
^ petit comerç, treballs que 
actualment estan en crisi o han 
desaparegut, afectant notòria¬ 
ment les condicions de vida del 
col·lectiu gitano. Les característi¬ 
ques d'aquest tipus de treball - 
mobilitat, organització familiar, 
etc.- són molt importants a l'hora 
d'entendre els seus trets culturals 
específics. La gran influència de 
la cultura dominant, els intents 
d'integració poc respectuosos 
amb la cultura gitana, així com 
també els estereotips creats que 
la criminalitzen, han sacsejat la 
seva identitat aguditzant la mar- 
ginalització i potenciant el seu 
aïllament com a forma d'autode¬ 
fensa. Molts cops la integració - 
concepte bàsic a l'hora de dissen¬ 
yar sobretot les polítiques 
educatives dirigides a immi¬ 
grants i altres ètnies- no té en 
compte els trets diferencials de 
les cultures minoritàries prete¬ 
nent, tan sols, assimilar-les. Al 

ELS PRESOS I LES PRESES 
CONTINUEN LA SEVA LLUITA 


(ve de la portada) 

Esquerra Eixample.- Ingènua o 
cega és la persona que no coneix 
les pèssimes condicions de les 
presons espanyoles. La gent que 
pateix directament aquesta situa¬ 
ció ha dit prou. Des de fa més de 
mig any alguns reclusos que estan 
en el terrible règim FIES (Fitxers 
Interns d'Especial Seguiment) 
han vist la necessitat de coordinar 
esforços i denunciar la realitat 
que viuen. Els últims mesos s'han 
repetit diverses accions protago¬ 
nitzades per centenar de reclusos. 
Al març, 150 preses de 21 presons 
de tot l'Estat van fer un dejú 
col·lectiu de quatre dies; s'han 
realitzat constants "chapeos" (re¬ 
nunciar sortir al pati quedant-se a 
la cel.la com a acte de protesta); a 
les protestes s'hi han afegit, ade- 
més, altres presos que no estan en 


el FIES. Les reivindicacions bàsi¬ 
ques són tres: la desaparició dels 
aïllaments i el FIES, l'aturada de 
la dispersió i la posada en llibertat 
dels presos i les preses malaltes. 
La primera setmana de juliol 
•s'han repetit accions de suport al 
carrer. El dissabte 1 de juliol unes 
80 persones van concentrar-se 
davant la Model (Esquerra de 
l'Eixample), on van tirar petards, 
van fer pintades i van llegir un 
comunicat. Abans, unes 25 perso¬ 
nes ho havien fet a la presó de 
dones de Wad Ras. A més a més, 
el divendres 7 i el dissabte 8 han 
continuat les accions de suport a 
la gent de dins, que han realitzat 
un dejú col·lectiu. A Catalunya és 
l'AAPPEL (Asamblea de Apoyo a 
las Personas Presas En Lucha) qui 
està coordinant la lluita al carrer. 



La concentració va donar la volta a la Model. 


CAN BATLLÓ VA DE DEBÒ 


La Bordeta.- La Comissió de 
Veïns i Veïnes de la Bordeta ha 
engegat una campanya per conèi¬ 
xer l'opinió del veïnat sobre la 
necessitat de crear equipaments al 
barri i aconseguir així que les 
seves demandes siguin escoltades 
i dutes a terme dins el pla de remo- 
delació de Can Batlló. 

Després de diverses al·legacions i 
propostes per part de la Platafor¬ 
ma de la Bordeta, s'ha consensuat 
un avantprojecte sobre el futur de 
Can Batlló en el què es proposa 
conservar més de 100.000 metres 
de vivenda, desafectar la major 
part de vivendes de la L del carrer 
Parcerisses amb la Bordeta i can¬ 
viar les qualificacions urbanísti¬ 
ques en una sola fase. També es 
pensa destinar una part del terreny 
a la construcció d'equipaments de 
cara a la millora de vida del barri. 
La qüestió és si hi cabran tots els 
equipaments que calen a la Borde¬ 
ta, tenint en compte que la cons¬ 
trucció de mil pisos donarà lloc 
també a noves necessitats. La 
Comissió de Veïns i Veïnes de la 


Bordeta creuen molt important 
disminuir el nombre de futures 
vivendes, malgrat ser un objectiu 
difícil d'assolir ja que xoca amb 
els interessos de l'especulació im¬ 
mobiliària. Aquest darrer any hi 
ha hagut una revaloració del sçl a 
Barcelona d'un 16%, fet que fa 
més "suculenta" la construcció de 
pisos, ja que n'augmenta el seu 
preu de venda. Per una altra ban¬ 
da, veïns i veïnes incideixen en la 
necessitat de construir equipa¬ 
ments per gaudir d'un barri més 
digne. Així doncs, estan realitzant 
una enquesta on s'ofereix la possi¬ 
bilitat d’assenyalar aquelles neces¬ 
sitats considerades prioritàries. 
L’enquesta, que de moment té una 
gran acceptació entre el veïnat 
mentre és ignorada pels poders 
administratius, no es tabularà fins 
setembre. De tota manera, de les 
250 enquestes recollides, destaca 
la necessitat d'una piscina munici¬ 
pal. Igualment, també calen equi¬ 
paments esportius, religiosos (una 
mesquita), educatius, cívics, so¬ 
cials, sanitaris i d'altres. 


ENTREVISTA A PEP RIBAS, MEMBRE DE LA CAL 


Per tal de complementar aquesta informació, hem realitzat una 

ENTREVISTA AL PEP RlBAS, MEMBRE DE LA CAL (COORDINADORA 

d’Associacions per la llengua). Aquest n’és el resum. 

Com heu valorat la primera Jornada per la Llengua al barri? 

Positivament. Calculem que van passar en conjunt unes 1.500 perso¬ 
nes. En l'aspecte organitzatiu recau, però, l'èxit de la jornada ja que 
prop d'un centenar de persones van participar d'alguna manera o altra 
en el seu desenvolupament. 

Quins col·lectius han participat en la Jornada? 

Doncs les JERC, ERC, el Casal Independentista en ple, gent del Cen¬ 
tre Social, gent del moviment okupa, i també els Geganters, els Dia¬ 
bles, els Castellers, la UEC (Unió Excursionista de Catalunya) i Sants 
3 Ràdio, que van fer activitats per la gimcana. 

Quins objectius es persegueixen amb la celebració de la diada? 

La idea era fer una moguda guapa sobre la llengua en un moment en 
què s'està patint nombrosos atacs.. Fent una activitat de difusió massi- 
va volíem anar consolidant la CAL de Sants. Un segon objectiu respo¬ 
nia a les pròpies necessitats econòmiques, ja que any rera any l'Ajun¬ 
tament i el Districte de Sants-Montjuic ens estan denegant tota classe 
de subvenció sense donar explicacions. Per exemple, l'última, dema¬ 
nada a la Regidoria de Drets Civils, era per finançar un projecte de 
contacte i convivència amb la comunitat magrebí del barri i consistia 
en una exposició de manualitats, un festival de música tradicional 
magrebí i catalana,, dues conferències sobre cultura mediterrània i un 
curset de tres mesos per aprendre català parlat. 

Aquesta iniciativa sorgeix en un moment un pèl crític pel que fa al 
català. Part dels sectors populars castellanoparlants (la immigra¬ 
ció dels 60-70) són receptius a aquestes postures espanyolistes, 
convertint-se en l'objectiu dels arguments demagogs però efectius 
dels ideòlegs neofeixistes. Com interpreteu aquesta situació? 

Això és fruit de l'actuació de les forces polítiques d'esquerres. Als 70 
van tenir un paper molt important en la defensa de la cultura i la llen¬ 
gua, i això es va traduir en una sensibilització de sectors immigrants, 
majoritàriament comunistes i socialistes. Als 80, però, van abandonar 
aquest procés de transformació social i cultural de les capes populars. 
Aquest últim aspecte el van deixar en mans del centre-dreta i amb el 
temps s'ha acabat assimilant identitat-cultura-llengua a la burgesia 
catalana de CIU. Una de les conseqüències d'aquesta actitud ha estat 
la pèrdua de la memòria històrica que reflectia la veritable naturalesa 
de l'espanyolisme i la seva incompatibilitat amb les ideologies d'es¬ 
querres. Aquesta actitud per part de l'esquerra ha fet que part de la 
població castellanoparlant sigui fàcilment manejable per unes mino¬ 
ries espanyolistes. Ara per ara són pocs, però tenen molta capacitat 
d'incissió. La part positiva d'aquesta ofensiva espanyolista és que la 
gent que vivia tranquil·la i cofoia ara se n'adona que tot això estava en 
precari. Comença a haver-hi més gent que es mobilitza. Per exemple, 
la suma de moviments alternatius i independentistes que hi ha ara al 
barri fa temps que no es donava, sorgint iniciatives com la jornada per 
la llengua o la Plataforma del 12 d'octubre. 



Moment en que es realitzava el taller de timbals a la plaça Màlaga. 

28 DE JUNY PER UNA EDUCACIÓ NO SEXISTA 



El 28 de juny és una data que 
recorda que als anys setanta gais i 
lesbianes van sortir al carrer per 
exigir la normalització social i 
l’equiparament de drets de gais i 
lesbianes, però encara avui tots i 
totes sabem que això no s’ha 
aconseguit: les discriminacions 
per raons sexuals estan a l’ordre 
del dia i són nombroses les 
denúncies que tramiten els 
col·lectiu; als programes televi¬ 
sius ens mostren constantment al 
típic sarasa divertit i superficial, 
o a la lesbiana tan masculina a la 
que es pot caricaturitzar; encara 
hi ha veïns que s’escandalitzen i 
insulten quan veuen dues perso¬ 
nes del mateix sexe fent-se 
petons enmig del carrer, però que 
quan senten que al pis de dalt un 
marit maltracta la seva dona, 
miren cap a una altra banda i no 
fan res per impedir-ho; i encara 
hi ha agressions que acaben 
matant a gais i lesbianes, davant 
la passivitat de jutges i fiscals. 

El passat 1 de juliol 10.000 per¬ 
sones van sortir als carrers de 
Barcelona per demanar que tot 


això s’acabi, que l'homofòbia no 
s’ensenyi a les escoles i que gais i 
lesbianes no hagin de demanar 
permís per estimar-se o bé ama- 
gar-se en l’anonimat dels bars 
d’ambient. Aquest fou l’acte 
final d’una setmana que es va 
centrar en l’actual sistema educa¬ 
tiu, que als programes escolars 
d’educació sexual mostra un 
model heterosexual, reproductiu, 
que es centra en la prevenció 


d’embarassos no desitjats i de 
malalties de transmissió sexual, 
obviant altres maneres de viure la 
sexualitat. Es van fer xerrades i 
debats sobre l’homosexualitat en 
els programes d’ensenyament, es 
van presentar materials educatius 
i es projectar la pel·lícula “It’s 
elementary”. Altres actes foren la 
presentació de l’informe de l'O- 
ficiíía Antidiscriminatòria per a 
Gais i Lesbianes a càrrec del 


FAGC, recitals poètics i perfor- 
mances. El dissabte 1 de juliol es 
va muntar un tenderol informatiu 
amb material dels diferents 
col·lectius de la Comissió Unità¬ 
ria que convocava els actes i la 
manifestació, i el Grup de Les¬ 
bianes Feministes expedia certi¬ 
ficats de lesbianitud en una acció 
anomenada “Les lesbianes no 
portem codi de barres”, ironitzant 
així sobre tots els estudis cientí¬ 
fics que cada estiu descobreixen 
un nou tret diferencial entre hete- 
ros i homosexuals. 

A la manifestació es notava un 
gran contrast entre la capçalera, 
en la que es corejaven crits de 
protesta, com “no volem un gue- 
to, volem tot el planeta”, i el 
final, en que unes carrosses 
carregades amb homes i dones 
amb uns cossos esculturals no 
paraven de ballar i de repartir 
publicitat dels locals que patroci¬ 
naven aquelles carrosses. 

A la nit, la plaça Universitat va 
ser l’espai on milers de persones 
van poder disfrutar, per un dia, 
d’una gran festa enmig del carrer. 


ReSScnyeS 



Aquesta pel·lícula està basada en un conte i ens presenta tot de personatges que coincideixen a 
una terminal d'autobusos de l'illa cubana.La guagua no acaba d'arribar mai i així anem coneixent el 
caradura que es fa passar per un caso sosial i no ha d'aguantar cues; la mulata que ha quedat amb el 
seu promès espanyol per casar-se i sortir de l'illa; al jove enginyer que ha decidit tornar a treba¬ 
llar al camp per poder aconseguir una mica de plata; l'administrador de la terminal que sempre 
compleix amb el seu deure d'una forma impecable i que ho ha anat perdent tot; un home ranci que 
no pensa permetre que es faci res que no aparegui, al reglament... 

Tots ens mostren la seva particular manera d'entendre i de viure la realitat cubana; és un retrat 
senzill, sempre disposat a riure del que faci falta, amb un cert missatge sobre els projectes i les 
causes col·lectives. Hi ha una sorpresa final que fa que aparegui encara una altra realitat, la de 
veritat, ni millor ni pitjor, però a la que s'han d'encarar sense excusa. 



Dossier Antirepressiu del Col·lectiu Suport, 300pts 


Els últims anys s'ha experimentat un creixement de les lluites socials de caràcter rupturista i 
anticapitalista. Paral·lelament la repressió ha anat en augment, ja sigui per la il·legalitat de les 
pràctiques d'aquests moviments (okupació, enfrontament amb la policia, accions espectacu¬ 
lars) com per la criminalització que el poder ha exercit sobre ells. El dossier pretén ser un 
manual per tal d'afrontar els diferents episodis repressius que actualment es pot patir, des d'una 
simple identificació fins al fet d'entrar a la presó, passant per la detenció, el procés judicial o la 
llei antiterrorista. El llenguatge utilitzat intenta ser planer i entenedor, amb exemples concrets, 
documents de mostra i recomenacions pràtiques. La intenció és explicar tots aquests temes que 
sovint queden llunyans i combatre així els desconeixement existent, intentant trencar la por i la 
desorientació que es crea quan et trobes en les situacions descrites al dossier. Molt aconsella¬ 
ble tenint en compte el món on vivim. 

La BURXA 


L’HAMSA, PUNT DE TROBADA ENTRE EL CAMP I LA CIUTAT 


Hostafrancs.- Durant la setmana del 25 de 
juny al 2 de juliol s’han celebrat entre Kan 
Pasqual, casa okupada de la serra de Collse- 
rola, i l'Hamsa, les primeres jornades de pre- 
okupació rural urbana. Aquest és el text que 
ens han fet arribar per explicar aquesta expe¬ 
riència: 

“Aquesta iniciativa pretenia ser un punt de 
trobada comú d'experiències de vida i de llui¬ 
ta que es desenvolupen al camp i a la ciutat 
respectivament. Però el sentit de les jornades 
no era únicament conèixe’ns i enriquir-nos 
amb els projectes que funcionen en àmbits 
diferents, fita important donat el desconeixe¬ 
ment mutu que existeix entre totes dues reali¬ 
tats. Ens hem trobat gent que busquem formes 
de vida que proposin alternatives reals al 
model econòmic i social que vivim. D'aquesta 
manera, durant 7 dies unes 60 persones, pro- 
vinents de diferents punts de l'estat, hem estat 
debatent, escoltant experiències i proposant 
iniciatives al voltant de temes que afecten la 


nostra realitat quotidiana: les polítiques 
territorials (en què estan convertint el camp i 
la ciutat, els plans de grans infraestrucures: 
autopistes, vies d'alta velocitat, pantans, pis¬ 
tes d'esquí, especulació urbanística...); auto¬ 
gestió (accès a productes de primera necessi¬ 
tat al marge dels diners, autogestió de les 
lluites, organització de la nostra vida en 
comunitat, projectes existents per funcionar 
fora del treball assalariat i en precari); 
l'educació (alternatives a l'educació conven¬ 
cional, com trencar amb rols imposats per 
una societat autoritària i patriarcal); la 
comunicació (experiències en contrainfor- 
mació, comunicació camp-ciutat); i somnis i 
projectes on plantejar-nos com seria el món 
on ens agradaria viure i quina viabilitat té. 
Per explicar cadascún dels temes, ha vingut 
gent diversa: persones de pobles amenaçats 
per grans infraestructures (com el pantà 
d'itoiz, l'ampliació de Baqueira-Beret...), de 
pobles i masies okupades de tota Catalunya, 


de centres socials okupats de Barcelona, de 
cooperatives de consum ecològic, de coope¬ 
ratives de treball, de col·lectius que treballen 
en l'àmbit de l'educació, de la contrainfor- 
mació i, en general, persones preocupades en 
buscar formes de vida més respectuoses i 
equitatives. 

En aquests dies hem debatut sobre les nostres 
realitats i inquietuts i hem començat a lligar 
propostes per a treballar conjuntament, com 
ho són els horts que gent de Barcelona vol 
començar a obrir a les terres de Kan Pasqual, 
la creació de magatzems a la ciutat per a 
reciclar material de difícil accès per a la gent 
que viu a les muntanyes o l'intent de recupe¬ 
rar conjuntament terres de conreu abandona¬ 
des (oliveres, ametllers, vinyes,...). En resum, 
set dies de convivència i continguts que han 
enfortit llaços i contactes entre persones i ini¬ 
ciatives que en els seus àmbits s'oposen dia a 
dia a aquest destructiu i deshumanitzat model 
econòmic i social que és el neoliberalisme. ” 


SOLIDARITAT AMB EL PRES POLÍTIC MÉS ANTIC DE L’ESTAT 


Francisco Brotóns Beneyto és un 
pres del PCE® i dels GRAPO, 
que porta 22 anys empresonat, 
actualment al Centro Penitencia- 
rio Sevilla 2. 

Després de dos anys empresonat, 
juntament amb quatre companys 
més, van preparar un túnel i van 
aconseguir fugar-se de la presó 
de Zamora; de fet, només ho van 
aconseguir ell i un altre, la resta 
van ser assassinats en l’intent. 
Durant un any va estar en lliber¬ 
tat.Dins de la presó ha continuat 
lluitant per la dignitat de tots 
aquells i aquelles que estan pre¬ 
ses. I així ha començat vagues de 
fam molt llargues que han afectat 
greument la seva salut, una d’e¬ 


lles la va començar amb 72 kg. I 
la va acabar amb 39, després de 
patir un atac de cor. Aquestes 
vagues són una de les poques for¬ 
mes de protesta que tenen les per¬ 
sones preses. 

Segons la legislació penitenciària 
no es pot mantenir cap persona 
presa quan ja ha superat vint anys 
de la condemna. Però en el cas de 
Brotóns argumenten que no el 
poden deixar en llibertat a causa 
de la fuga que va protagonitzar. 
Per aquestes raons, els col·lectius 
de solidaritat amb aquest pres 
han començat una campanya per 
exigir la seva llibertat. A Barce¬ 
lona es reuneixen cada diumenge 
ales 19,30h. a l’Hamsa. 



Mural realitzat a la Gran Via en suport de Brotóns. 


INTERCANVI AMB UN COL·LECTIU D’IMMIGRANTS DE MÀLAGA 


Hostafrancs.- Un membre del 
MLI (Movimiento de Liberación 
de Inmigrantes), procedent de 
Ghana i resident "sense papers" a 
Màlaga, juntament amb un mili¬ 
tant del Movimiento Contra el 
Paro y la Exclusión social de la 
mateixa ciutat andalusa, han estat 
uns dies a Barcelona per tal de 
conèixer la situació en la que 
viuen aquí els immigrants, així 
com també per donar unes xerra¬ 
des sobre les causes de la immi¬ 
gració i els problemes amb els 
que es troben les persones que 
han hagut de fugir dels seus paï¬ 
sos a F arribar aquí. 

A Màlaga existeix un grup d'im¬ 
migrants (bàsicament subsaha- 
rians) que s'han organitzat per tal 
de lluitar col·lectivament contra 


les múltiples formes de discrimi¬ 
nació que estan patint. La impos¬ 
sibilitat o dificultat a l'hora d'ob¬ 
tenir els permisos de residència i 
de treball, les dures condicions de 
vida -molts cops no tenen garan- 
titzada ni la vivenda, ni l'atenció 
mèdica, etc.- i els valors i actituds 
racistes integrats en molta gent, 
formen part de la realitat que 
viuen la majoria d'immigrants. 
Els principals objectius del MLI 
són: potenciar l'autoorganització 
dels immigrants, coordinar les 
diferents lluites per així tenir més 
capacitat de pressió -en aquest 
sentit estan en contacte amb 
immigrants d'altres llocs d'Anda- 
lusia com l'Ejido-, així com tam¬ 
bé conscienciar a la població 
sobre la problemàtica que viuen. 


A Sants, van fer una xerrada al 
CSA Hamsa -també n'hi va haver 
una a l'Espai Obert al Poble Sec- 
on van analitzar les causes de la 
immigració a partir de la història 
d'Africa i la seva colonització. A 
més van explicar 1' experiència 
del MLI, que actualment treballa 
conjuntament amb el Movimiento 
Contra el Paro la Pobreza y la 
Exclusión, l'únic col·lectiu que 
els ha donat ple suport en les 
accions i lluites que han fet fins 
ara. Les ONGs s'han desvinculat 
des del moment en què el MLI no 
s'ha volgut subordinar a elles ni a 
la seva dependència de les institu¬ 
cions -a causa bàsicament de les 
subvencions que reben- ja que els 
obligaven a moderar gran part de 
les seves reivindicacions, així 


com a renunciar a la pròpia auto- 
organització. Van voler també 
conèixer la realitat del barri on la 
immigració ha crescut considera¬ 
blement durant els últims anys. 
Van deixar informació a alguns 
bars d'immigrants de Badal amb 
la intenció d'iniciar algun tipus de 
contacte, tot i així la majoria de 
persones africanes que viuen aquí 
no estan organitzades ja que 
molts cops la precària i inestable 
situació que viuen no els hi per¬ 
met. Segons el representant del 
MLI aquesta és una gran dificul¬ 
tat a l'hora d'unir forces -tant 
entre els propis col·lectius d'im¬ 
migrants com amb altres col·lec¬ 
tius de lluita social-, i poder així 
incidir i transformar la realitat 
que els oprimeix. 


6 

Contra-Infos 


JORNADES DE LLUITA 
PER LA LLIBERTAT 
D’EN BENJAMÍ RAMOS 


Sants.- Benjamí Ramos i Vega 
fou detingut a Berlín fa cinc anys 
i acusat de col·laboració amb 
banda armada. Durant setze 
mesos va estar empresonat en 
règim d'aïllament a una presó 
d'alta seguretat, i fou per aques¬ 
tes dates quan va entrar a formar 
part del Col·lectiu de Presos i 
Preses Polítiques Basques. Al 
juny del 96 és extraditat a l'Estat 
Espanyol, amb les condicions de 
respectar el seu tractament mèdic 
com a seropositiu, no posar-lo en 
règim d'aïllament i no utilitzar en 
el judici declaracions aconsegui¬ 
des sota tortura. Cap d’elles ha 
estat respectada. Primer va estar 
a Carabanchel, i quan aquesta 
presó fou tancada per qüestions 
de salut i higiene, el van traslla¬ 
dar a Alcalà-Meco. Un cop cele¬ 
brat el judici, en Benjamí fou 
condemnat a 11 anys i 4 mesos 
de presó. Al setembre del 99 es 
traslladat a la presó de Quatre 
Camins, on està actualment. 

A banda de tota la pressió que 
significa de per si estar a la pre¬ 
só, el cas de Benjamí es veu 
agreujat pels problemes de salut 
que té. Es seropositiu i necessita¬ 
ria medicació (el seu nivell de T4 



presos polítics 


està per sota de les 100 unitats, 
quan hauria d'estar entre les 500- 
1600), però ell rebutja el combi¬ 
nat químic que li ofereixen els 
metges penitenciaris, ja que és 
homeòpata i naturista. Des de la 
presó sempre ha secundat totes 
les lluites que s'han llançat des 
dels col·lectius de presos, sempre 
que el seu estat de salut li ha per¬ 
mès, i també n'ha protagonitzat 
d'altres, com vagues de fam, de 
somriure, de pati... 

Des del carrer, els Comitès de 
Solidaritat amb en Benjamí Ra¬ 
mos, també han engegat moltes 
campanyes per conscienciar i 
apropar a la gent el que s'està 
vivint dins de les presons: la 
repressió i tortures diàries en for¬ 
ma de no deixar que els familiars 
i companys dels presos puguin 
estar en contacte, la retenció de 
correspondència (des de La Bur¬ 
xa . ens consta que són molt 
poques les vegades que aquest 
butlletí arriba a les seves mans), 
etc... 

Durant els dies 7 i 8 de juliol 
s’han convocat unes jornades de 
lluita per la seva llibertat, basant- 
se en les irregularitats produïdes 
durant el procés judicial i l’extra- 
ditació, així com per raons de 
salut i per totes les amenaces i 
agressions que rep dins la presó. 
El divendres 7 es farà una con¬ 
centració a les 20h.a la plaça 
Sant Jaume, i l’endemà es farà 
una marxa fins la presó de Quatre 
Camins, el punt de trobada és a 
les lOh. a l’estació de la Renfe de 
Granollers.El dissabte a la tarda 
hi haurà una xerrada al Centre 
Social de Sants (c/Olzinelles 30) 
amb membres de Gestores Pro- 
Amnistia i del Comitè de Solida¬ 
ritat. I al vespre es tancarà la jor¬ 
nada amb un sopar antirepressiu. 


CONTRA LA PRECARIETAT 
LABORAL, TANQUEM LES ETT! 

Martorell/Baix Llobregat.- Les ETT actuen com a intermediàries 
entre una empresa i un/a-treballador/a que busca feina, i el seu únic 
objectiu és treure profit d’aquests per poder maximitzar els seus bene¬ 
ficis. Això significa que fan contractes per setmanes, dies, hores, se¬ 
gons convingui, sense que els importi gaire la pressió psicològica que 
comporta aquesta inestabilitat laboral. I els pseudosindicats CCOO i 
UGT encara diuen que s’estan creant llocs de treball. Des de Marto¬ 
rell es fa una crida a la classe treballadora a mobilitzar-se contra a- 
questa situació, i a reivindicar el repartiment equitatiu de feina i ri¬ 
quesa, l’eliminació de les hores extra i de les ETT. El 30 de juny es va 
fer una xerrada sobre precarietat laboral, i T1 de juliol una manifesta¬ 
ció pels carrers de la vila. BAS,AJE,KOLL, CGT, PUA, CNT20/6/00 


INFORMACIONS BREUS 


MORT DE TONI CORDERO A LA 
COMISSARIA DE BADALONA 

Badalona.- Al mes d’abril, Toni Cordero va ser detingut de mati¬ 
nada i acusat de robatori, malgrat que en tot moment la seva xicota 
va assegurar que podia demostrar que el cotxe era seu. Així que es 
van assabentar dels fets, els seus familiars es van personar a la 
comissaria per fer-li entrar la medicació que necessitava per l’as¬ 
ma; fins i tot van haver de presentar un certificat mèdic. Però la 
policia mai li va fer arribar i el van deixar morir. Aquests fets van 
ser silenciats en tot moment pels mitjans oficials. 

El 15 de juny unes 200 persones es van manifestar davant la comis¬ 
saria per protestar per aquesta mort. Allà van ser rebuts per uns 20 
antiavalots que els apuntaven amb les escopetes. Es van viure 
moments de desesperació, davant l’actitud xulesca dels policies, 
mentre que des de les finestres altres policies de paisà reien de l’es¬ 
pectacle. Contra-Infos 16/6/00 

SUSPÈS EL JUDICI DEL CINE PRINCESA 

Barcelona.- Més de tres anys després del desallotjament del cine¬ 
ma okupat Princesa, a la Via Laietana, que es va caracteritzar per la 
desmesurada brutalitat que van exercir les forces policials, i que es 
va saldar amb un gran nombre de persones ferides per les pilotes de 
goma, els cops de porra i les pallisses, s’havia de celebrar, a partir 
del 20 de juny, el judici a 40 persones acusades d’usurpació, amb 
una pena de 5 mesos multa a 1000 ptes. diàries (150.000 ptes.), i de 
desobediència i resistència a l’autoritat amb una pena de 9 mesos 
de presó. El judici, però, va ser suspès degut a que algunes de les 
citacions dels i les acusades no s’havien fet formalment, o bé, o els 
advocats no havien estat avisats amb prou temps per preparar la 

defensa. L’assem¬ 
blea dels detinguts i 
detingudes havia 
convocat el 17 de 
juny una manifesta¬ 
ció en la que unes 
200 persones es van 
dirigir fins el solar 
on abans es trobava 
el cinema okupat, i 
que va acabar a lea 
plaça de les 
Puel·les amb una 
exposició i un con¬ 
cert. 

Contra-Infos 
21/6/00 

ONADA DE VAGUES A TOT BRASIL 

Sao Paulo/Brasil.- Després de les protestes per la celebració dels 
“500 anys del Descobriment”, ha arribat el torn al MST, amb tot 
d’ocupacions massives: terres, edificis públics, carreteres tallades... 
Els sindicats també estan extenent les vagues a tots els serveis 
públics, des del metro i autobús, fins a La universitat de Sao Paulo, 
la més gran d’Amèrica Llatina. La policia,però, no fa vaga i conti¬ 
nua reprimint brutalment qualsevol manifestació, fins i tot quan 
surtten al carrer més de 30.000 persones. Contra-Infos 26/6/00 

CONTINENTE ACOMIADA A 50 CAIXERES 

Barcelona.- En el que portem d’any, Continente-Glòries només 
ha fet un contracte indefinit, i com que els mesos d’estiu són època 
d’acomiadaments laborals, ja que és quan finalitzen els contractes, 
seran 50 les caixeres acomiadades. El sindicat que representa les 
treballadores no sembla massa afectat per la qüestió, ja que diuen 
que entraran a formar part d’una “borsa de treball”. En canvi, qui 
forma part del comitè d’empresa gaudeix de contracte indefinit. 
L’empresa Continente-Glòries pertany a la multinacional Carre- 
four, igual que La Maquinista, Champion, Dia, Pryca, Simago... 
Quant capital han d’acumular les grans empreses per deixar de fer 
contractes miserables? ACP+Contra-Infos 19/6/00 

Tallers 


Cafetes 


Xerrades i passis 


Mario Benedetti 

(poesia dedicada a totes les 
persones preses en lluita) 


POR QUE CANTAMOS 


Si cada hora viene con su muerte 
si el tiempo es una 
cueva de ladrones 
los aires ya no son los buenos aires 
la vida es nada màs 
que un blanco móvil 
usted preguntarà por qué cantamos 
si nuestos bravos 
quedan sin abrazo 
la patria se nos muere de tristeza 
y el corazón del hombre 
se hace anicos 
antes aún que explote 
la vergüenza 

usted preguntarà por qué cantamos 
si estamos lejos como un horizonte 
si allà quedaron àrboles y cielo 
si cada noche es siempre 
alguna ausencia 
y cada despertar un 
desencuentro 

usted preguntarà por qué cantamos 
cantamos porque el río 
està sonando 

y cuando suena el río / suena el río - 
cantamos porque el cruel 
no tiene nombre 

y en cambio tiene nombre su destino 
cantamos por el nino y porque todo 
y porque algun futuro 
y porque el pueblo 
cantamos porque los 
sobre vi vientes 
y nuestros muertos quieren 
que cantemos 
cantamos porque el grito 
no es bastante 
y no es bastante el Uanto 
ni la bronca 

cantamos porque creemos en la gente 
y porque venceremos la derrota 
cantamos porque el sol 
nos reconoce 
y porque el campo huele 
a primavera 

y porque en este tallo en 
aquel fruto 

cada pregunta tiene su respuesta 
cantamos porque Uueve 
sobre el surco 

y somos militantes de la vida 
y porque no podemos 
ni queremos dejar 
que la canción se haga ceniza. 


Dimarts de 17h a 20h 
Dimarts o dijous de 18 a 19,30h 
Dimarts i divendres de 19,30 a 21h 
Dimarts i divendres a les 19h 
Dimecres de 18 a 20h. 

Dijous de 21 a 22,30h. 

Divendres a les 17h. 

Dissabte d'11 a 12,30h. 

Diumenges de 12 a 16h. 


Taller de còmic Hamsa 

Curs de conversa en anglès CS de Sants 

Taller d'intel.ligència emocional (2000pts/mes) CS de Sants 
Intercanvi de circ+Grup d'animació Hamsa 

Taller de percussió Hamsa 

Balls de saló (2500pts./mes) CS de Sants 

Taller de Flamenc Hamsa 

Tai-Xi (2500pts./mes) CS de Sants 

Taller de teatre i expressió corporal Can Vies 


Divendres de 18 a 21h Cafeta musical amb punxa-discos 

Org. Coordinadora d’Estudiants de Sants 
A partir del 10 dejuliol s’obre la cafeta de la Mala Herba de 19 a 23h. 


Cafeta solidària amb Francisco Brotóns Hamsa 

Passi de diapositives sobre quadres i escultures fetes 
per presos/es del PCE (r) i dels GRAPO, 

Xerrada a càrrec de la Plataforma de Suport a Francisco Brotóns. 

La lluita dels i les treballadores immigrants de El Ejido Can Vies 
à càrrec de Lluita Internacionalista 

Video-debat sobre tècniques de reproducció „Hamsa 

Org. mujeres Preokupando 

Marató de cinema combatiu Casal Indepe 

Org. Maulets 


Divendres 7 de juliol 
20h. 


20,30h. 

Dilluns 10 dejuliol a les 19h. 


Dimecres 12 de juliol a les 20h. 


Dissabte 22 dejuliol a les 18h. 


Nom o col·lectiu/ 
associació/etc 


Adreça 


Codi postal 


adreces 


Localitat 


Hamsa, c/Miquel Bleach 15 
Can Vies, c/Jocs Florals 42 
CS de Sants, c/Olzinelles 30 
Casal Indepe, c/Demòstenes 9 
La Barricada, c/Constitució 104 
Espai Obert, c/Blasco de Garay 2 
Amics de la Bici, c/Demòstenes 19 
Mala Herba, c/Sugranyes 17 


Telèfon 





























